Bernardus Goumou
Bernardus Goumou Res apud Vicidata repertae: Nativitas: 8 Septembris 1980; Abidjan Patria: Guinea Familia Coniunx: Christelle Méniane Doré Bernardus, vulgo Bernard Goumou (ad Abidjan Litoris Eburnei die 8 Septembris 1960 natus) est politicus Guineae. Partim Abidjan in urbe, partim Lolae in Guinea educatus est. Alumnus est Scholae nationalis commercii et administrationis iuxta Settat Maroci; unde in patriam reditus rationarius operam dedit. Societas commercialis cautionum praebendarum Lanala Assurances anno 2017 condidit. Gradum doctoris in re administrationis commercialis anno 2020 ascendit apud universitatem Lugdunensem III: inquisitiones, quas in Guinea ad dissertationem conficiendam persecutus est, eodem anno divulgavit. Die 27 Octobris 2021 minister a commercio et industria factus est, primo ministro transitorio Mahometo Béavogui; quo aegrotante Bernardus Goumou a die 16 Iulii 2022 officio primi ministri ad interim fungebatur. Hoc officium die 20 Augusti eiusdem anni rite suscepit.